b'\n_START_ARTICLE_\nNogometni klub Dob\n_START_SECTION_\nSezona 2011/2012\n_START_PARAGRAPH_\nSezono 2011/2012 je Nogometni klub Roltek Dob za\xc4\x8del v drugi slovenski nogometni ligi. Cilj sezone je bil zgornji del lestvice, nih\xc4\x8de pa si ni predstavljal, da bo NK Dob v naslednji sezoni postal slovenski prvoliga\xc5\xa1. Po rednem delu je bila bolj\xc5\xa1a le ekipa Aluminija iz Kidri\xc4\x8devega. Napadalec NK Doba Goran Vuk je bil najbolj\xc5\xa1i strelec lige z 17 zadetki. V dodatnih kvalifikacijah za prvo slovensko nogometno ligo se je ekipa NK Doba pomerila s kranjskim Triglavom, ki je v spomladanskem delu blestel v prvi ligi in je premagal celo prvaka slovenske nogometne lige Nogometni klub Maribor. V gosteh so jih premagali z 0:2, doma pa s kar 4:0. Klubska uprava se je odlo\xc4\x8dila, da bo \xc4\x8dlansko mo\xc5\xa1tvo, kljub te\xc5\xbekemu finan\xc4\x8dnemu stanju v svetu zaigrala v prvi ligi. \xc4\x8ce bodo hoteli, da bodo tekme odigrali na doma\xc4\x8di zelenici, pa bodo morali \xc5\xa0portni park Dob preurediti, da bo zadostoval standardom Nogometne zveze Slovenija.\n_START_SECTION_\nRivalstvo\n_START_PARAGRAPH_\nZa najve\xc4\x8dje tekmece Nogometnega kluba Dob veljajo NK Kalcer Radomlje, s katerimi so bili bitke v drugi in tretji slovenski nogometni ligi. Derbi velja za lokalni \'El Classico\', zato ga nekateri radi poimenujejo tudi "Vas Classico",  na zadnji medsebojni tekmi pa se je zbralo \xc4\x8dez 1100 gledalcev, kar je ogromno za slovensko drugo ligo._NEWLINE_V medsebojnih obra\xc4\x8dunih so veliko bolj uspe\xc5\xa1nej\xc5\xa1i Dobljani, saj so zmagali na kar devetih od trinajstih dosedanjih liga\xc5\xa1kih medsebojnih obra\xc4\x8dunih. Dvakrat sta ekipi igrali neodlo\xc4\x8deno, dvakrat pa so zmagali nogometa\xc5\xa1i Radomelj.\n_START_SECTION_\nSezona 2009/2010\n_START_PARAGRAPH_\nV sezoni 2009/2010 so v tretji slovenski nogometni ligi zahod z 52 osvojenimi to\xc4\x8dkami osvojili drugo mesto in se po odpovedi NK Adrie uvrstili v drugo slovensko nogometno ligo.\n_START_SECTION_\nSezona 2010/2011\n_START_PARAGRAPH_\nV sezoni 2010/2011 so igralci NK Doba osvojili \xc5\xa1esto mesto v drugi slovenski nogometni ligi. V pokalu Hervis so se v drugem krogu pomerili proti ekipi NK Maribor, ki so kasneje osvojili prvenstvo in bili v finalu pokala. NK Maribor je zmagal sele po streljanju enajstmetrovk, na tekmi pa se je izkazal kapetan Klemen Kunstelj, ki je s pravim \'evrogolom\' dosegel edini zadetek Doba.\n_START_SECTION_\nSezona 2011/2012\n_START_PARAGRAPH_\nSezona 2011/2012 je bila za NK Dob zgodovinska, saj so se prvi\xc4\x8d v zgodovini kluba uvrstili v prvo slovensko nogometno ligo. Po rednem delu so zasedli drugo mesto in od\xc5\xa1li v kvalifikacije za prvo ligo kot \'avtsajder\' proti Triglavu. Rezultat po dveh tekmah je bil 6:0 za NK Dob, tako da so se igralci zaslu\xc5\xbeeno veselili uvrstitve v elito._NEWLINE_Po koncu sezone je klub zapustil terner Jernej Javornik, ki je prevzel  vodenje prvoliga\xc5\xa1a  Rudarja iz Velenja, nov trener pa je postal Damjan Romih. Dob je zavrnil prvoliga\xc5\xa1ko dru\xc5\xa1\xc4\x8dino in ostal v drugi ligi.\n_START_SECTION_\nSezona 2012/2013\n_START_PARAGRAPH_\nSezono 2012/2013 so dobljani kon\xc4\x8dali na drugem mestu v 2. slovenski nogometni ligi, takoj za NK Zavr\xc4\x8dem. Igrati bi morali kvalifikacije za prvo ligo, a NK Mura 05 ni pridobila licence za prihajajo\xc4\x8do sezono. NK Dob je dobil povabilo v prvo ligo, a ga spet zavrnil. Namesto Doba se je med prvoliga\xc5\xa1ko dru\xc5\xa1\xc4\x8dino preizkusila tretjeuvr\xc5\xa1\xc4\x8dena Krka iz Novega mesta.'